CELEX: 32021R2268
Language: da
Date: 2021-09-06 00:00:00
Title: Kommissionens delegerede forordning (EU) 2021/2268 af 6. september 2021 om ændring af de reguleringsmæssige tekniske standarder i Kommissionens delegerede forordning (EU) 2017/653 for så vidt angår den underliggende metode og præsentation af resultatscenarier, præsentationen af omkostninger og metoden til beregning af summariske omkostningsindikatorer, præsentationen og indholdet af oplysninger om tidligere resultater og præsentationen af omkostninger i forbindelse med sammensatte og forsikringsbaserede investeringsprodukter til detailinvestorer (PRIIP'er), der tilbyder en række investeringsmuligheder, samt tilpasning af overgangsordningen for PRIIP-producenter, der udbyder enheder af fonde som omhandlet i artikel 32 i Europa-Parlamentets og Rådets forordning (EU) nr. 1286/2014 som underliggende investeringsmuligheder med den forlængede overgangsordning, der er fastsat i den pågældende artikel (EØS-relevant tekst)

20.12.2021   
               
               
                  DA
               
               
                  Den Europæiske Unions Tidende
               
               
                  LI 455/1
               
            
         KOMMISSIONENS DELEGEREDE FORORDNING (EU) 2021/2268
         af 6. september 2021
         om ændring af de reguleringsmæssige tekniske standarder i Kommissionens delegerede forordning (EU) 2017/653 for så vidt angår den underliggende metode og præsentation af resultatscenarier, præsentationen af omkostninger og metoden til beregning af summariske omkostningsindikatorer, præsentationen og indholdet af oplysninger om tidligere resultater og præsentationen af omkostninger i forbindelse med sammensatte og forsikringsbaserede investeringsprodukter til detailinvestorer (PRIIP'er), der tilbyder en række investeringsmuligheder, samt tilpasning af overgangsordningen for PRIIP-producenter, der udbyder enheder af fonde som omhandlet i artikel 32 i Europa-Parlamentets og Rådets forordning (EU) nr. 1286/2014 som underliggende investeringsmuligheder med den forlængede overgangsordning, der er fastsat i den pågældende artikel
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1286/2014 af 26. november 2014 om dokumenter med central information om sammensatte og forsikringsbaserede investeringsprodukter til detailinvestorer (PRIIP'er) (1), særlig artikel 8, stk. 5, og artikel 10, stk. 2, og
         ud fra følgende betragtninger:
         
                     (1)
                  
                  
                     Erfaringerne fra de første år af anvendelsen af Kommissionens delegerede forordning (EU) 2017/653 (2) har vist, at det er nødvendigt at revidere visse elementer af præsentationen og indholdet af dokumenter med central information. En sådan revision er nødvendig for at sikre, at detailinvestorer fortsat får hensigtsmæssige oplysninger om alle de forskellige typer sammensatte og forsikringsbaserede investeringsprodukter til detailinvestorer (PRIIP'er), uanset de særlige markedsforhold, navnlig efter en vedvarende periode med positive markedsresultater.
                  
               
                     (2)
                  
                  
                     For at give detailinvestorer oplysninger, der er forståelige, ikke vildledende og relevante for forskellige typer PRIIP'er, bør resultatscenarierne i dokumenterne med central information ikke give alt for positive udsigter med hensyn til potentielle fremtidige afkast. Resultaterne af de underliggende investeringer, de ikke-strukturerede investeringsfonde og andre lignende PRIIP'er er direkte indbyrdes forbundet. Den metode, der ligger til grund for præsentationen af resultatscenarier, bør derfor tilpasses for at undgå, at der anvendes en statistisk metode, der frembringer resultatscenarier, der kan forstærke de observerede afkast. Den metode, der ligger til grund for præsentationen af resultatscenarier, bør også tilpasses for at sikre, at disse scenarier er baseret på en længere periode med observerede afkast, idet der tages højde for både perioder med positiv og negativ vækst, hvilket giver mere stabile resultatscenarier over tid og minimerer procykliske resultater. Metodens evne til at præsentere resultatscenarier og således tilvejebringe hensigtsmæssige fremadrettede estimater er blevet påvist gennem back-testing, hvor resultaterne af denne metode blev sammenlignet med de faktisk observerede resultater af PRIIP'erne.
                  
               
                     (3)
                  
                  
                     For at undgå, at resultatscenarierne opfattes som prognoser for det bedste skøn, er det nødvendigt at indføre mere markante advarsler med hensyn til disse scenarier. En kortfattet offentliggørelse af yderligere oplysninger om de antagelser, som disse scenarier er baseret på, bør også mindske risikoen for uhensigtsmæssige forventninger til mulige fremtidige afkast.
                  
               
                     (4)
                  
                  
                     Oplysninger om omkostninger er vigtige for detailinvestorer, når de sammenligner forskellige PRIIP'er. For at gøre det muligt for detailinvestorerne bedre at forstå de forskellige typer omkostningsstrukturer for forskellige PRIIP'er og relevansen af disse strukturer for deres individuelle forhold bør oplysningerne i dokumenterne med central information om omkostninger omfatte en beskrivelse af de vigtigste omkostningselementer. For at gøre det lettere at rådgive om og sælge PRIIP'er bør indikatorerne for individuelle omkostningselementer desuden tilpasses de oplysninger, der offentliggøres i henhold til den sektorspecifikke EU-lovgivning, navnlig Europa-Parlamentets og Rådets direktiv 2014/65/EU (3) og Europa-Parlamentets og Rådets direktiv (EU) 2016/97 (4). Samtidig er det nødvendigt at sikre sammenlignelighed mellem alle typer PRIIP'er for så vidt angår de samlede omkostninger. Betydningen af summariske omkostningsindikatorer i dokumenter med central information bør præciseres for at lette detailinvestorernes forståelse af sådanne summariske omkostningsindikatorer.
                  
               
                     (5)
                  
                  
                     For bedre at tage hensyn til økonomiske karakteristika ved visse aktivklasser og de PRIIP'er, der ikke genererer tilstrækkelige transaktioner til at eliminere markedsbevægelser med tilstrækkelig statistisk sikkerhed, bør den reviderede metode til beregning af transaktionsomkostninger anvende en mere differentieret og forholdsmæssig tilgang. Denne metode bør også fjerne den potentielle forekomst af negative transaktionsomkostninger, og dermed undgås risikoen for, at der opstår forvirring blandt detailinvestorer.
                  
               
                     (6)
                  
                  
                     For PRIIP'er, der tilbyder en række investeringsmuligheder, bør der fastsættes en tilpasset præsentation af oplysninger om omkostninger for at forbedre detailinvestorernes forståelse af de omkostningsmæssige konsekvenser af disse forskellige investeringsmuligheder.
                  
               
                     (7)
                  
                  
                     For at gøre det muligt for detailinvestorer at observere, forstå og sammenligne forekomsten af volatilitet i afkastet af lineære PRIIP'er og lineære underliggende investeringsmuligheder samt tidligere resultater under givne markedsforhold er det nødvendigt at fastsætte visse krav til standardiseret indhold og præsentation af tidligere resultater i delegeret forordning (EU) 2017/653 ved at indarbejde og tilpasse visse regler, der er fastsat i Kommissionens forordning (EU) nr. 583/2010 (5). Det standardiserede indhold og præsentationen af tidligere resultater bør supplere oplysningerne fra resultatscenarierne. Dokumenterne med central information for disse lineære PRIIP'er og lineære underliggende investeringsmuligheder bør indeholde krydsreferencer til særskilte dokumenter eller websteder med oplysninger om tidligere resultater i afsnittet med overskriften »Anden relevant information«.
                  
               
                     (8)
                  
                  
                     I henhold til artikel 32, stk. 1, i forordning (EU) nr. 1286/2014 er administrationsselskaber, investeringsselskaber og personer, der rådgiver om eller sælger andele i investeringsinstitutter, fritaget for forpligtelserne i nævnte forordning indtil den 31. december 2021. Når en medlemsstat anvender reglerne om formatet og indholdet af dokumentet med central information som fastsat i artikel 78-81 i Europa-Parlamentets og Rådets direktiv 2009/65/EF (6) på fonde, der ikke er investeringsinstitutter, og som udbydes til detailinvestorer, gælder fritagelsen i artikel 32, stk. 1, i forordning (EU) nr. 1286/2014 for administrationsselskaber, investeringsselskaber og personer, som rådgiver om eller sælger enheder af sådanne fonde til detailinvestorer. For at tilvejebringe en konsekvent retlig overgangsordning for disse fonde giver artikel 14, stk. 2, i delegeret forordning (EU) 2017/653, der i overensstemmelse med artikel 18 i den pågældende delegerede forordning finder anvendelse indtil den 31. december 2021, producenter af sammensatte og forsikringsbaserede investeringsprodukter til detailinvestorer (»PRIIP-producenter«) mulighed for at fortsætte med at anvende sådanne dokumenter, der er udarbejdet i overensstemmelse med artikel 78-81 i direktiv 2009/65/EF, hvis mindst en af de underliggende investeringsmuligheder er et investeringsinstitut eller en fond, som ikke er et investeringsinstitut. Ved Kommissionens forslag til Europa-Parlamentets og Rådets forordning (7) om ændring af forordning (EU) nr. 1286/2014 forlænges de overgangsordninger, der er omhandlet i forordningens artikel 32, indtil den 30. juni 2022. Det er nødvendigt at give PRIIP-producenter mulighed for fortsat at anvende dokumenter, der er udarbejdet i overensstemmelse med artikel 78-81 i direktiv 2009/65/EF, så længe disse overgangsordninger er på plads.
                  
               
                     (9)
                  
                  
                     Delegeret forordning (EU) 2017/653 bør derfor ændres.
                  
               
                     (10)
                  
                  
                     Denne forordning tager udgangspunkt i udkastet til reguleringsmæssige tekniske standarder, der er indgivet til Kommission af Den Europæiske Banktilsynsmyndighed, Den Europæiske Tilsynsmyndighed for Forsikrings- og Arbejdsmarkedspensionsordninger og Den Europæiske Værdipapir- og Markedstilsynsmyndighed (»de europæiske tilsynsmyndigheder«).
                  
               
                     (11)
                  
                  
                     De europæiske tilsynsmyndigheder har afholdt åbne offentlige høringer om det udkast til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele samt anmodet interessentgruppen for banker, der er nedsat i henhold til artikel 37 i Europa-Parlamentets og Rådets forordning (EU) nr. 1093/2010 (8), interessentgruppen for forsikrings- og genforsikringsordninger, der er nedsat i henhold til artikel 37 i Europa-Parlamentets og Rådets forordning (EU) nr. 1094/2010 (9), og interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010 (10), om en udtalelse.
                  
               
                     (12)
                  
                  
                     I betragtning af at de reguleringsmæssige tekniske standarder er indbyrdes tæt forbundne, og for at sikre, at de krav, som de indfører, er fuldt ud konsekvente, er det hensigtsmæssigt at vedtage en enkelt retsakt om ændring af de reguleringsmæssige tekniske standarder, der er fastsat i delegeret forordning (EU) 2017/653.
                  
               
                     (13)
                  
                  
                     For at give PRIIP-producenter og personer, der rådgiver om eller sælger PRIIP'er, tilstrækkelig tid til at forberede sig på forpligtelsen til at udarbejde et dokument med central information i overensstemmelse med de nye krav, bør denne forordning finde anvendelse fra den 1. juli 2022 —
                  
               VEDTAGET DENNE FORORDNING:
         
            Artikel 1
            I delegeret forordning (EU) 2017/653 foretages følgende ændringer:
            
                        1)
                     
                     
                        I artikel 1 foretages følgende ændringer:
                        
                                    a)
                                 
                                 
                                    I første afsnit tilføjes følgende litra f) til i):
                                    
                                                »f)
                                             
                                             
                                                hvis relevant, i tilfælde, hvor PRIIP-producenten af retlige, administrative eller markedsføringsmæssige årsager indgår som en del af en gruppe, navnet på den pågældende gruppe
                                             
                                          
                                                g)
                                             
                                             
                                                i tilfælde, hvor PRIIP'et har form af et institut for kollektiv investering i værdipapirer (investeringsinstitut) eller en alternativ investeringsfond (AIF), en tydelig angivelse af identifikationen af investeringsinstituttet eller AIF'en, herunder den pågældende aktieklasse eller investeringsafdeling
                                             
                                          
                                                h)
                                             
                                             
                                                oplysninger om godkendelse, hvis relevant
                                             
                                          
                                                i)
                                             
                                             
                                                i tilfælde hvor PRIIP'et har form af et investeringsinstitut eller en AIF og, hvis et investeringsinstitut forvaltes af et administrationsselskab som defineret i artikel 2, stk. 1, litra b), i direktiv 2009/65/EF, eller hvis det er et investeringsselskab som omhandlet i artikel 27 i nævnte direktiv (samlet benævnt »investeringsinstituttets administrationsselskab«), som udøver rettigheder i forbindelse med det pågældende investeringsinstitut i henhold til artikel 16 i nævnte direktiv, eller i tilfælde, hvor en AIF forvaltes af en forvalter af alternative investeringsfonde (FAIF), som udøver rettigheder i forbindelse med det pågældende AIF i henhold til artikel 31, 32 og 33 i Europa-Parlamentets og Rådets direktiv 2011/61/EU (*1), medtages en supplerende erklæring om dette forhold
                                             
                                          
                                       (*1)  Europa-Parlamentets og Rådets direktiv 2011/61/EU af 8. juni 2011 om forvaltere af alternative investeringsfonde og om ændring af direktiv 2003/41/EF og 2009/65/EF samt forordning (EF) nr. 1060/2009 og (EU) nr. 1095/2010 (EUT L 174 af 1.7.2011, s. 1).«"
                        
                                 
                              
                                    b)
                                 
                                 
                                    Følgende stykke tilføjes:
                                    »Med henblik på første afsnit, litra g), i tilfælde af investeringsafdelinger eller aktieklasser anføres navnet på investeringsinstituttet eller AIF'en efter afdelingens eller aktieklassens navn. Eventuelle kodenumre, som identificerer investeringsinstituttet eller AIF'en, investeringsafdelingen eller aktieklassen, indgår som en del af investeringsinstituttets eller AIF'ens identifikation.«
                                 
                              
                  
                        2)
                     
                     
                        I artikel 2 foretages følgende ændringer:
                        
                                    a)
                                 
                                 
                                    Følgende indsættes som stk. 2a, 2b og 2c:
                                    
                                       »2a.   Hvis PRIIP'et har form af et investeringsinstitut eller en AIF, skal oplysningerne i afsnittet »Hvad dette produkt drejer sig om?« i dokumentet med central information omfatte de væsentlige træk ved et investeringsinstitut eller en AIF, som en detailinvestor skal underrettes om, selv hvis disse træk ikke indgår i beskrivelsen af mål og investeringspolitik i investeringsinstituttets prospekt, jf. artikel 68 i direktiv 2009/65/EF, eller i beskrivelsen af AIF'ens investeringsstrategi og -mål, jf. artikel 23, stk. 1, litra a), i direktiv 2011/61/EU, herunder:
                                       
                                                   a)
                                                
                                                
                                                   de vigtigste kategorier af finansielle instrumenter, som der kan investeres i
                                                
                                             
                                                   b)
                                                
                                                
                                                   muligheden for, at detailinvestor kan indløse andele i investeringsinstituttet eller i AIF'en på anfordring, med en nærmere angivelse af den hyppighed, hvormed andele handles, eller, hvis relevant, en erklæring om, at det ikke er muligt at indløse andele på anfordring
                                                
                                             
                                                   c)
                                                
                                                
                                                   hvorvidt investeringsinstituttet eller AIF'en har et særligt mål i forhold til eventuelle industrielle, geografiske eller andre markedsspecifikke sektorer eller i forhold til specifikke aktieklasser
                                                
                                             
                                                   d)
                                                
                                                
                                                   hvorvidt investeringsinstituttet eller AIF'en giver mulighed for skønsmæssige valg i forbindelse med de særlige investeringer, der skal foretages, og om denne metode omfatter eller forudsætter en henvisning til et benchmark, og i givet fald hvilket
                                                
                                             
                                                   e)
                                                
                                                
                                                   hvorvidt udbytte udbetales eller geninvesteres.
                                                
                                             Med henblik på første afsnit, litra d), angives det, hvis metoden forudsætter en henvisning til et benchmark, i hvilket omfang der er mulighed for fleksibilitet i forhold til det pågældende benchmark, og hvis investeringsinstituttet eller AIF'en har sat et mål for indeksbasering, angives dette.
                                    
                                    
                                       2b.   De oplysninger, der er nævnt i stk. 2a, skal omfatte følgende, hvor det er relevant:
                                       
                                                   a)
                                                
                                                
                                                   hvis investeringsinstituttet eller AIF'en investerer i obligationer, en angivelse af, om disse obligationer er udstedt af virksomheder, statslige myndigheder eller andre enheder, og, hvis det er relevant, en angivelse af eventuelle mindstekrav til rating
                                                
                                             
                                                   b)
                                                
                                                
                                                   hvis investeringsinstituttet eller AIF'en er en struktureret investeringsfond, en kort gennemgang af alle de aspekter, der er nødvendige for at få en korrekt forståelse af afkastet og af de faktorer, som forventes at blive udslagsgivende for resultatet, herunder, hvis det er nødvendigt, henvisninger til nærmere oplysninger i investeringsinstituttets prospekt om algoritmen og dens funktionsmåde eller beskrivelsen af AIF'ens investeringsstrategi og -mål
                                                
                                             
                                                   c)
                                                
                                                
                                                   hvis valget af aktiver styres af bestemte kriterier, en gennemgang af disse kriterier, f.eks. »vækst«, »værdi« eller »stort udbytte«
                                                
                                             
                                                   d)
                                                
                                                
                                                   hvis der gøres brug af særlige formueforvaltningsteknikker, f.eks. hedging, arbitrage eller gearing, en kort gennemgang af de faktorer, som forventes at være udslagsgivende for investeringsinstituttets eller AIF'ens resultat
                                                
                                             
                                    
                                       2c.   I de oplysninger, der er omhandlet i stk. 2a og 2b, foretages der en sondring mellem de brede investeringskategorier, jf. stk. 2a, litra a) og c), og stk. 2b, litra a), og den metode, investeringsinstituttets administrationsselskab eller AIF'en skal anvende i forbindelse med disse investeringer, jf. stk. 2a, litra d), og stk. 2b, litra b), c) og d).
                                       Afsnittet »Hvad dette produkt drejer sig om?« i dokumentet med central information kan indeholde andre oplysninger end dem, der er opført i stk. 2a og 2b, herunder en beskrivelse af investeringsinstituttets eller AIF'ens investeringsstrategi, hvis disse oplysninger er nødvendige for at give en passende beskrivelse af investeringsinstituttets eller AIF'ens mål og investeringsstrategi.«
                                    
                                 
                              
                                    b)
                                 
                                 
                                    Følgende indsættes som stk. 6 og 7:
                                    
                                       »6.   Hvis PRIIP'et har form af et investeringsinstitut eller en AIF, skal identifikationen og forklaringen af de risici, der er omhandlet i bilag II og III til denne forordning, være i overensstemmelse med den interne procedure for identifikation, måling, styring og overvågning af risici, der er vedtaget af investeringsinstituttets administrationsselskab i overensstemmelse med direktiv 2009/65/EF eller af FAIF'er i overensstemmelse med direktiv 2011/61/EU. Hvis administrationsselskabet administrerer mere end ét investeringsinstitut, eller hvis FAIF'en administrerer mere end én AIF, identificeres og beskrives de givne risici på en konsekvent måde.
                                    
                                    
                                       7.   Hvis PRIIP'et har form af et investeringsinstitut eller en AIF, skal afsnittet med overskriften »Hvad dette produkt drejer sig om?« i dokumentet med central information indeholde følgende oplysninger for hver medlemsstat, hvor investeringsinstituttet eller AIF'en markedsføres:
                                       
                                                   a)
                                                
                                                
                                                   depositarens navn
                                                
                                             
                                                   b)
                                                
                                                
                                                   hvor og hvordan der indhentes yderligere oplysninger om investeringsinstituttet eller AIF'en, kopier af investeringsinstituttets prospekt eller kopier af beskrivelsen af AIF'ens investeringsstrategi og -mål, investeringsinstituttets seneste årsrapport og eventuelle efterfølgende halvårlige rapporter, jf. artikel 68, stk. 1, litra b) og c), i direktiv 2009/65/EF, eller AIF'ens seneste årsrapport, jf. artikel 22 i direktiv 2011/61/EU, med angivelse af, på hvilket eller hvilke sprog disse dokumenter er tilgængelige, og at de kan rekvireres gratis
                                                
                                             
                                                   c)
                                                
                                                
                                                   hvor og hvordan andre praktiske oplysninger kan indhentes, herunder hvor de seneste priser på andele kan findes.«
                                                
                                             
                                 
                              
                  
                        3)
                     
                     
                        I artikel 5 foretages følgende ændringer:
                        
                                    a)
                                 
                                 
                                    I stk. 2 tilføjes følgende afsnit:
                                    »Der tilføjes en iøjnefaldende advarsel, hvor det er relevant, vedrørende de yderligere beløb, som kan opkræves af personer, der rådgiver om eller sælger PRIIP'et.«
                                 
                              
                                    b)
                                 
                                 
                                    Stk. 3 affattes således:
                                    
                                       »3.   I tabellen »Omkostningernes sammensætning« i afsnittet med titlen »Hvilke omkostninger er der?« i dokumentet med central information skal PRIIP-producenterne angive sammenfattende indikatorer for følgende typer omkostninger:
                                       
                                                   a)
                                                
                                                
                                                   eventuelle engangsomkostninger som oprettelses- og exitomkostninger
                                                
                                             
                                                   b)
                                                
                                                
                                                   eventuelle løbende omkostninger, med separat angivelse af porteføljetransaktionsomkostninger og andre løbende omkostninger
                                                
                                             
                                                   c)
                                                
                                                
                                                   eventuelle yderligere omkostninger, såsom resultatgebyrer eller carried interest«
                                                
                                             
                                 
                              
                                    c)
                                 
                                 
                                    Stk. 4 affattes således:
                                    
                                       »4.   PRIIP-producenterne skal beskrive hver af de forskellige omkostninger i tabellen »Omkostningernes sammensætning« i afsnittet med titlen »Hvilke omkostninger er der?« i dokumentet med central information i overensstemmelse med bilag VII med angivelse af, hvor og hvordan sådanne omkostninger kan afvige fra de faktiske omkostninger, som detailinvestoren kan pådrage sig, og hvor og hvordan sådanne omkostninger kan være afhængige af, om detailinvestoren vælger eller ikke vælger visse optioner.«
                                    
                                 
                              
                  
                        4)
                     
                     
                        I artikel 8 tilføjes følgende stykke 3:
                        
                           »3.   For investeringsinstitutter som defineret i punkt 1, litra a), i bilag VIII, AIF'er som defineret i punkt 1, litra b), i nævnte bilag eller unit-linked forsikringsbaserede investeringsprodukter som defineret i punkt 1, litra c), i nævnte bilag skal afsnittet med overskriften »Anden relevant information« i dokumentet med central information indeholde:
                           
                                       a)
                                    
                                    
                                       et link til det websted eller en henvisning til et dokument, hvor de oplysninger om tidligere resultater, som PRIIP-producenten har offentliggjort i overensstemmelse med bilag VIII, gøres tilgængelige
                                    
                                 
                                       b)
                                    
                                    
                                       det antal år, for hvilke data om tidligere resultater angives.
                                    
                                 For PRIIP'er, der er omhandlet i bilag II, del 1, punkt 5, som er åbne fonde, eller andre PRIIP'er, der er åbne for abonnement, offentliggøres tidligere resultatscenarieberegninger månedligt, og afsnittet med overskriften »Anden relevant information« skal angive, hvor disse beregninger kan findes.«
                        
                     
                  
                        5)
                     
                     
                        Overskriften på kapitel II affattes således:
                        »KAPITEL II
                        SPECIFIKKE BESTEMMELSER OM DOKUMENTER MED CENTRAL INFORMATION FRA PRIIP'ER, DER TILBYDER EN RÆKKE INVESTERINGSMULIGHEDER«
                     
                  
                        6)
                     
                     
                        Artikel 10, litra a) og b), affattes således:
                        
                                    »a)
                                 
                                 
                                    et dokument med central information for hver af de underliggende investeringsmuligheder i PRIIP'et i overensstemmelse med kapitel I, herunder informationer om PRIIP'et som helhed, og hvor hvert dokument med central information afspejler det tilfælde, at detailinvestoren kun investerer i én investeringsmulighed
                                 
                              
                                    b)
                                 
                                 
                                    et almindeligt dokument med central information, der beskriver PRIIP'et i overensstemmelse med kapitel I, medmindre andet er angivet i artikel 11-14, herunder også en beskrivelse af, hvor specifikke oplysninger om hver af de underliggende investeringsmuligheder kan findes.«
                                 
                              
                  
                        7)
                     
                     
                        Artikel 11, litra c), udgår.
                     
                  
                        8)
                     
                     
                        I artikel 12 foretages følgende ændringer:
                        
                                    a)
                                 
                                 
                                    i stk. 1, udgår litra d).
                                 
                              
                                    b)
                                 
                                 
                                    stk. 2 udgår.
                                 
                              
                  
                        9)
                     
                     
                        Artikel 13 og 14 affattes således:
                        
                           »Artikel 13
                           Afsnittet »Hvilke omkostninger er der?« i det almindelige dokument med central information
                           PRIIP-producenterne skal angive følgende i afsnittet med titlen »Hvilke omkostninger er der?«, jf. dog artikel 5, stk. 1, litra b):
                           
                                       a)
                                    
                                    
                                       hvis PRIIP'ets omkostninger ud over omkostningerne ved den underliggende investeringsmulighed ikke kan angives i ét enkelt tal, herunder hvis disse omkostninger varierer afhængigt af den valgte underliggende investeringsmulighed:
                                       
                                                   i)
                                                
                                                
                                                   de forskellige omkostningstyper for PRIIP'et i tabellerne »Omkostninger over tid« og »Omkostningernes sammensætning« fastsat i bilag VII
                                                
                                             
                                                   ii)
                                                
                                                
                                                   en erklæring, der angiver, at omkostningerne for detailinvestoren varierer på grundlag af de underliggende investeringsmuligheder
                                                
                                             
                                 
                                       b)
                                    
                                    
                                       hvis PRIIP'ets omkostninger ud over omkostningerne ved de underliggende investeringsmuligheder kan angives i ét enkelt tal:
                                       
                                                   i)
                                                
                                                
                                                   disse omkostninger vist separat i forhold til de forskellige omkostningstyper i forbindelse med de underliggende investeringsmuligheder, der tilbydes af PRIIP'et, i tabellerne »Omkostninger over tid« og »Omkostningernes sammensætning« fastsat i bilag VII
                                                
                                             
                                                   ii)
                                                
                                                
                                                   en erklæring, der angiver, at de samlede omkostninger for detailinvestoren består af en kombination af omkostningerne ved de valgte underliggende investeringsmuligheder og andre omkostninger i forbindelse med PRIIP'et og varierer på grundlag af de underliggende investeringsmuligheder.
                                                
                                             
                                 
                        
                           Artikel 14
                           Specifikke informationer om hver underliggende investeringsmulighed
                           De specifikke informationer om hver underliggende investeringsmulighed, jf. artikel 10, litra b), angives i et specifikt informationsdokument, der supplerer det almindelige dokument med central information. PRIIP-producenter inkluderer for hver underliggende investeringsmulighed alle følgende punkter:
                           
                                       a)
                                    
                                    
                                       en advarsel vedrørende forståelighed, såfremt relevant
                                    
                                 
                                       b)
                                    
                                    
                                       investeringsmålene, midlerne til at opnå disse og det tilsigtede målmarked, jf. artikel 2, stk. 2 og 3
                                    
                                 
                                       c)
                                    
                                    
                                       en summarisk risikoindikator og forklaring samt resultatscenarier, jf. artikel 3
                                    
                                 
                                       d)
                                    
                                    
                                       en præsentation af omkostningerne i overensstemmelse med artikel 5, herunder en erklæring om, hvorvidt disse omkostninger omfatter alle omkostninger ved PRIIP'et, hvis detailinvestoren kun investerer i den specifikke investeringsmulighed
                                    
                                 
                                       e)
                                    
                                    
                                       for underliggende investeringsmuligheder, der er investeringsinstitutter som defineret i punkt 1, litra a), i bilag VIII, AIF'er som defineret i punkt 1, litra b), i nævnte bilag eller unit-linked forsikringsbaserede investeringsprodukter som defineret i punkt 1, litra c), i nævnte bilag, informationer om tidligere resultater, jf. artikel 8, stk. 3.
                                    
                                 De informationer, der er omhandlet i litra a) -e) i dette stykke, skal følge strukturen i de relevante dele af skemaet i bilag I.«
                        
                     
                  
                        10)
                     
                     
                        Følgende indsættes som kapitel IIa:
                        »KAPITEL IIa
                        
                           SPECIFIKKE BESTEMMELSER OM DOKUMENTER MED CENTRAL INFORMATION FRA VISSE INVESTERINGSINSTITUTTER OG AIF'ER
                        
                        
                           Artikel 14 a
                           Investeringsafdelinger i investeringsinstitutter eller AIF'er
                           
                              1.   Hvis investeringsinstitutter eller AIF'er består af to eller flere investeringsafdelinger, udarbejdes der et særskilt dokument med central information om de enkelte afdelinger.
                           
                           
                              2.   Hvert af de i stk. 1 omhandlede dokumenter med central information skal i afsnittet med overskriften »Hvad dette produkt drejer sig om?« indeholde følgende oplysninger:
                              
                                          a)
                                       
                                       
                                          en erklæring om, at dokumentet med central information beskriver en afdeling af et investeringsinstitut eller en AIF, og, hvor det er relevant, at investeringsinstituttets prospekt eller beskrivelsen af AIF'ens investeringsstrategi og -mål og periodiske rapporter udarbejdes for hele det investeringsinstitut eller den AIF, der er nævnt i begyndelsen af dokumentet med central information
                                       
                                    
                                          b)
                                       
                                       
                                          hvorvidt de enkelte afdelingers aktiver og passiver er adskilt ved lov, og hvilke konsekvenser det kan få for investor
                                       
                                    
                                          c)
                                       
                                       
                                          hvorvidt detailinvestoren har ret til at ombytte sin investering i andele i én afdeling med andele i en anden afdeling, og hvor der i givet fald kan indhentes oplysning om, hvordan denne ret udøves.
                                       
                                    
                           
                              3.   Hvis investeringsinstituttets administrationsselskab eller AIF'en fastsætter et gebyr, som detailinvestor skal betale for at ombytte sin investering, jf. stk. 2, litra c), og det pågældende gebyr adskiller sig fra standardgebyret for køb og salg af andele, angives gebyret separat i afsnittet »Hvilke omkostninger er der?« i dokumentet med central investorinformation.
                           
                        
                        
                           Artikel 14b
                           Aktivklasser i investeringsinstitutter eller AIF'er
                           
                              1.   Hvis investeringsinstitutter eller AIF'er består af mere end én andels- eller aktieklasse, udarbejdes der et dokument med central information for hver enkelt andel- eller aktieklasse.
                           
                           
                              2.   Dokumentet med central information, som er relevant for to eller flere klasser i det samme investeringsinstitut eller i den samme AIF, kan samles i et enkelt dokument med central information, forudsat at et sådant dokument fuldt ud opfylder alle krav om længde, sprog og præsentation i et dokument med central information.
                           
                           
                              3.   Investeringsinstituttets administrationsselskab eller FAIF'en kan vælge at lade én klasse repræsentere én eller flere andre klasser i investeringsinstituttet eller AIF'en, forudsat at valget er redeligt, tydeligt og ikke-vildledende for potentielle detailinvestorer i de andre klasser. I sådanne tilfælde skal afsnittet »Hvilke risici er der, og hvilke afkast kan jeg få« i dokumentet med central information indeholde en beskrivelse af den væsentlige risiko, der gælder for alle de andre repræsenterede klasser. Et dokument med central information baseret på den repræsentative klasse kan udleveres til detailinvestorer i de andre klasser.
                           
                           
                              4.   Forskellige klasser kan ikke samles i en sammensat repræsentativ klasse, jf. stk. 3.
                           
                           
                              5.   Investeringsinstituttets administrationsselskab eller AIF'en opbevarer oplysninger, om hvilke andre klasser den repræsentative klasse i stk. 3 omfatter, og om begrundelsen for dette valg.
                           
                           
                              6.   Hvis relevant vil afsnittet med titlen »Hvad dette produkt drejer sig om?« i dokumentet med central information blive suppleret med en angivelse af, hvilken klasse der er udvalgt som repræsentativ ved hjælp af det udtryk, hvormed det er kendetegnet i investeringsinstituttets prospekt eller i beskrivelsen af AIF'ens investeringsstrategi og -mål.
                           
                           
                              7.   I afsnittet angives det også, hvor detailinvestorer kan indhente oplysning om investeringsinstituttets eller AIF'ens andre klasser, som markedsføres i deres egen medlemsstat.
                           
                        
                        
                           Artikel 14c
                           Investeringsinstituttets eller AIF'ens fund-of-funds
                           
                              1.   Hvis et investeringsinstitut investerer en væsentlig del af sine aktiver i andre investeringsinstitutter eller andre institutter for kollektiv investering, jf. artikel 50, stk. 1, litra e), i direktiv 2009/65/EF, skal beskrivelsen af det pågældende investeringsinstituts mål og investeringspolitik i dokumentet med central information indeholde en kort beskrivelse af, hvordan de andre institutter for kollektiv investering udvælges løbende. Hvis et investeringsinstitut er en fond i en hedgefond, skal dokumentet med central information indeholde oplysninger om køb af ikke-EU-AIF'er, der ikke er under tilsyn.
                           
                           
                              2.   Hvis AIF'en investerer en væsentlig del af sine aktiver i andre investeringsinstitutter eller AIF'er, finder stk. 1 og 2 tilsvarende anvendelse.
                           
                        
                        
                           Artikel 14d
                           Feeder-institutter
                           
                              1.   For feeder-instituttet som defineret i artikel 58 i direktiv 2009/65/EF skal dokumentet med central information i afsnittet med overskriften »Hvad dette produkt drejer sig om?« indeholde følgende oplysninger, der er specifikke for feeder-instituttet:
                              
                                          a)
                                       
                                       
                                          en erklæring om, at master-instituttets prospekt, dokumentet med central information samt periodiske rapporter og regnskaber er tilgængelige for feeder-instituttets detailinvestorer efter anmodning med nærmere angivelse af, hvordan oplysningerne kan rekvireres, og på hvilket eller hvilke sprog de foreligger
                                       
                                    
                                          b)
                                       
                                       
                                          en nærmere beskrivelse af, hvorvidt materialet under litra a) i dette stykke kun foreligger i papirudgave, eller om det foreligger på andre varige medier, og om der skal betales et gebyr for materiale, som ikke udleveres gratis i henhold til artikel 63, stk. 5, i direktiv 2009/65/EF
                                       
                                    
                                          c)
                                       
                                       
                                          en erklæring, hvis master-instituttet er etableret i en anden medlemsstat end feeder-instituttet, og hvis det kan få skattemæssige konsekvenser for feeder-instituttet.
                                       
                                    
                                          d)
                                       
                                       
                                          oplysninger om den andel af feeder-instituttets aktiver, der investeres i master-instituttet
                                       
                                    
                                          e)
                                       
                                       
                                          en beskrivelse af master-instituttets mål og investeringspolitik, eventuelt suppleret med enten:
                                          
                                                      i)
                                                   
                                                   
                                                      en oplysning om, at feeder-instituttets investeringsafkast vil være meget lig master-instituttets, eller
                                                   
                                                
                                                      ii)
                                                   
                                                   
                                                      en beskrivelse af, hvordan og hvorfor der kan være forskel på feeder- og master-instituttets afkast.
                                                   
                                                
                                    
                           
                              2.   Hvis feeder-instituttets risiko/afkast-profil på nogen måde adskiller sig væsentligt fra master-instituttets, beskrives den sammen med årsagen hertil i afsnittet »Hvilke risici er der, og hvilke afkast kan jeg få« i dokumentet med central investorinformation.
                           
                           
                              3.   Eventuelle likviditetsrisici og forholdet mellem købs- og indløsningsaftaler for master- og feeder-instituttet beskrives nærmere i afsnittet »Hvilke risici er der, og hvilke afkast kan jeg få« i dokumentet med central investorinformation.
                           
                        
                        
                           Artikel 14e
                           Strukturerede investeringsinstitutter eller AIF'er
                           Strukturerede investeringsfonde er investeringsinstitutter eller AIF'er, som på visse forud fastsatte datoer udbetaler et algoritmebaseret afkast til detailinvestorer, som er knyttet til de resultater eller prisændringer eller andre forhold, der gør sig gældende for finansielle aktiver, indekser, referenceporteføljer eller investeringsinstitutter eller AIF'er med lignende træk.«
                        
                     
                  
                        11)
                     
                     
                        I artikel 15, stk. 2, tilføjes som litra d):
                        
                                    »d)
                                 
                                 
                                    hvis resultatscenarierne er baseret på relevante benchmark eller referencer, benchmarkets eller referencens overensstemmelse med målene for PRIIP'et.«
                                 
                              
                  
                        12)
                     
                     
                        Følgende indsættes som Kapitel IVa:
                        »Kapitel IVa
                        
                           KRYDSREFERENCER
                        
                        
                           Artikel 17a
                           Brug af krydsreferencer til andre informationskilder
                           Med forbehold af artikel 6 i forordning (EU) nr. 1286/2014 kan krydsreferencer til andre informationskilder, herunder prospektet og års- eller halvårsrapporter, medtages i dokumentet med central investorinformation, forudsat at alle oplysninger, som er afgørende for detailinvestorernes forståelse af de væsentligste aspekter ved investeringen, medtages i selve dokumentet med central investorinformation.
                           Krydsreferencer til webstedet for PRIIP'et eller PRIIP-producenten er tilladt, herunder til den del af et sådant websted, som indeholder prospektet og de periodiske rapporter.
                           Krydsreferencerne i første afsnit skal lede detailinvestor frem til det specifikke afsnit i den relevante informationskilde. Der kan anvendes flere forskellige krydsreferencer i dokumentet med central investorinformation, men de skal begrænses til et minimum.«
                        
                     
                  
                        13)
                     
                     
                        Artikel 18, stk. 3, affattes således: »Artikel 14, stk. 2, anvendes indtil den 30. juni 2022.«
                     
                  
                        14)
                     
                     
                        Bilag I erstattes af teksten i bilag I til denne forordning.
                     
                  
                        15)
                     
                     
                        Bilag II ændres i overensstemmelse med bilag II til denne forordning.
                     
                  
                        16)
                     
                     
                        Bilag III ændres i overensstemmelse med bilag III til denne forordning.
                     
                  
                        17)
                     
                     
                        Bilag IV erstattes af teksten i bilag IV til denne forordning.
                     
                  
                        18)
                     
                     
                        Bilag V erstattes af teksten i bilag V til nærværende forordning.
                     
                  
                        19)
                     
                     
                        Bilag VI ændres som angivet i bilag VI til nærværende forordning.
                     
                  
                        20)
                     
                     
                        Bilag VII erstattes af teksten i bilag VII til nærværende forordning.
                     
                  
                        21)
                     
                     
                        Teksten i bilag VIII til denne forordning tilføjes som bilag VIII.
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. juli 2022. Dog finder artikel 1, stk. 13, anvendelse fra 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. september 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 352 af 9.12.2014, s. 1.
         
            (2)  Kommissionens delegerede forordning (EU) 2017/653 af 8. marts 2017 om supplerende regler til Europa-Parlamentets og Rådets forordning (EU) nr. 1286/2014 om dokumenter med central information om sammensatte og forsikringsbaserede investeringsprodukter til detailinvestorer (PRIIP'er) vedrørende reguleringsmæssige tekniske standarder for præsentation, indhold, gennemgang og revision af dokumenter med central information og betingelser for opfyldelse af kravet om at stille sådanne dokumenter til rådighed (EUT L 100 af 12.4.2017, s. 1).
         
            (3)  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).
         
            (4)  Europa-Parlamentets og Rådets direktiv (EU) 2016/97 af 20. januar 2016 om forsikringsdistribution (EUT L 26 af 2.2.2016, s. 19).
         
            (5)  Kommissionens forordning (EU) nr. 583/2010 af 1. juli 2010 om gennemførelse af Europa-Parlamentets og Rådets direktiv 2009/65/EF for så vidt angår central investorinformation og de betingelser, der skal opfyldes, når central investorinformation eller prospektet udleveres på et andet varigt medium end papir eller via et websted (EUT L 176 af 10.7.2010, s. 1).
         
            (6)  Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (EUT L 302 af 17.11.2009, s. 32).
         
            (7)  COM(2021) 397 final.
         
            (8)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).
         
            (9)  Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).
         
            (10)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).